เตรียมยื่น ป.ป.ช. สอบ ประวิตร-จักรทิพย์ ปล่อย ยิ่งลักษณ์ หนี
วันนี้ (27 ส.ค.2560) นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวถึงกรณีศาลฎีกาแผนกคดีอาญาของผู้ดำรงตำแหน่งทางการเมือง ออกหมายจับ น.ส.ยิ่งลักษณ์ ชินวัตร อดีตนายกรัฐมนตรี เมื่อวันที่ 25 ส.ค.ที่ผ่านมา หลังอ้างว่าป่วย ไม่มาฟังคำพิพากษาของศาล คดีปล่อยปละละเลยให้เกิดความเสียหายจากโครงการรับจำนำข้าว และมีรายงานว่าหลบหนีออกนอกประเทศไทยแล้วว่าก่อนหน้านี้เป็นที่ทราบกันดีว่า น.ส.ยิ่งลักษณ์ ถูกฝ่ายความมั่นคง ทั้งทหาร และตำรวจ เฝ้าติดตามความเคลื่อนไหวตลอดเวลา แต่เมื่อ น.ส.ยิ่งลักษณ์ หายตัวไป กลับไม่มีใครทราบว่าหลบหนีไปทางไหนและเมื่อไหร่ นายศรีสุวรรณ กล่าวนายศรีสุวรรณ กล่าวว่า กรณีดังกล่าวถือได้ว่าเป็นความบกพร่องและเป็นความผิดฐานละเลยการปฎิบัติหน้าที่และเข้าข่าย ทุจริตต่อหน้าที่ ตามกฎหมาย ป.ป.ช.ของฝ่ายความมั่นคง จึงขอให้ ป.ป.ช.สอบสวนเพื่อไม่ให้เป็นแบบอย่างระบบราชการไทยดังนั้นในวันพรุ่งนี้ (28 ส.ค.) ตนจะเดินทางไปยื่นเรื่องต่อ ป.ป.ช.ให้สอบสวน พล.อ.ประวิตร วงษ์สุวรรณ ในฐานะรองนายกรัฐมนตรี ฝ่ายความมั่นคง และพล.ต.อ.จักรทิพย์ ชัยจินดา ผู้บัญชาการตำรวจแห่งชาติ ฐานเกียร์ว่าง หรือ ปล่อยปละละเลยให้จำเลยในคดีอาญาอุกฉกรรจ์ หลบหนีออกนอกประเทศมีรายงานจากสำนักข่าวต่างประเทศว่า ล่าสุด น.ส.ยิ่งลักษณ์ อยู่ที่เมืองดูไบ สหรัฐอาหรับเอมิเรตส์ (ยูเออี) และอาจจะพยายามขอลี้ภัยในอังกฤษ โดยมีรายงานว่าการเดินทางออกจากไทยของ น.ส.ยิ่งลักษณ์ มีขึ้นก่อนวันนัดตัดสินคดีปล่อยปละละเลยให้เกิดความเสียหายจากโครงการรับจำนำข้าวเพียง 2 วัน หลังจากที่เผยแพร่กิจกรรมการปรากฎต่อสาธารณะผ่านสื่อสังคมออนไลน์ เมื่อวันที่ 23 ส.ค.ที่ผ่านมา ทั้งภาพการทำบุญที่บ้านพัก และการเดินทางไปทำบุญยังวัดในกรุงเทพมหานครศรีสุวรรณ เตรียมยื่น ป.ป.ช. สอบ ประวิตร-จักรทิพย์ ปล่อย ยิ่งลักษณ์ หนี 
ศรีสุวรรณ เตรียมยื่น ป.ป.ช.สอบ พล.อ.ประวิตร และ พล.ต.อ.จักรทิพย์ ปล่อยปละละเลยให้ น.ส.ยิ่งลักษณ์ จำเลยในคดีอาญาอุกฉกรรจ์ หลบหนีออกนอกประเทศ 
ข่าวไทยพีบีเอส,ไทยพีบีเอส,จำนำข้าว,ศรีสุวรรณ จรรยา,ThaiPBSnews,ThaiPBS,ยิ่งลักษณ์ ชินวัตร,คดีจำนำข้าว,ป.ป.ช.,พล.ต.อ.จักรทิพย์ ชัยจินดา,พล.อ.ประวิตร วงษ์สุวรรณ